ELÄMYKSIÄ
KOKKAUSTA
LÖYDÄ ISRAEL
MAISTA JA NÄE
NÄHTÄVYYKSIÄ
HYVÄÄ SEURAA
USKON JUURIA
MATKUSTA TYYLILLÄ
UUSIA YSTÄVIÄ
AUTA ISRAELIN KANSAA
JUURET LÄHTEELLÄ
Tässä jaksossa vierailemme Genesaretin rannalla Tiberiaassa.
Tiberias oli roomalainen kaupunki.
Se nimettiin keisari Tiberiuksen mukaan -
Jeshuan ja opetuslasten aikoihin.
Täällä meille selviää monia asioita tästä paikasta.
Ensin menemme ystäväni Charlotte Wertheimin luo.
Hän esittelee meille luovaa runoutta -
Tiberiaan ja Genesaretin kauneudesta.
Charlotte, mukava tavata. - Samoin!
Sinä kuulut niihin ihmisiin, -
jotka ihailevat sen kuilun umpeen kuromista, -
jonka toisella puolella ovat Toora, -
Raamatun tekstit ja juutalainen kulttuuri -
ja toisella puolella monet evankelikaalit, -
jotka usein etsivät kristinuskon juutalaisia juuria.
Yksi tällainen tuttu raamatunkohta on se, missä Jeshua sanoi, -
ettei Hän tullut kumoamaan lakia vaan täyttämään sen.
Asut Tiberiaassa alueella, jossa valtaosa on uskonnollisia juutalaisia.
Mikä sinua motivoi? Mitä ajattelet näistä asioista, -
kun tiedämme, että Jeshua käveli näillä rannoilla?
Täällä on aivan ihanaa asua.
Olen oppinut todella paljon hasidijuutalaisilta ympärilläni.
Perhe, jonka kanssa olen läheinen, on rabbien perhe.
Perheen kaikki pojat käyvät jeshivaa.
Olen oppinut perheeltä tosi paljon Jeshuasta, Jeesuksesta, -
pelkästään heidän uskonsa kautta.
Jeesushan on Toora.
Johanneksen evankeliumi sanoo, että Hän on lihaksi tullut Sana.
Jeshua, Jeesus on elävä Toora, -
tie, totuus ja elämä.
Kristityt ovat usein tehneet sen virheen, -
että koemme, että meillä on nyt Jeesus ja Hän on pelastuksemme.
Hän on kaikkemme. Hän on kaikkeni. Ilman Häntä en olisi täällä tänään.
Mutta se ei tarkoita, että voin hylätä Tooran merkityksettömänä.
"Toora" on hepreaksi "opetus".
Se on elämäntapa.
Voi varmastikin sanoa, että monien maiden hallinnot -
on perustettu kymmenen käskyn varaan. Nehän ovat Toorasta.
Toorassa on paljon muutakin. On ihmeellistä oppia näitä asioita.
Kun tutkin ja opiskelen Tooraa, opin lisää Jeesuksesta Vapahtajasta.
Mietitäänpä Galileaa ja sinun ajatuksiasi Galileasta.
Olet runoilija.
Mitä ajattelet siitä, että asut täällä Galileassa?
Aina kun katson ulos ikkunasta, ajattelen Häntä kävelemässä järvellä.
Saman tien varrella on Kapernaum, Kfar Nachum.
Rakastan Genesaretia ja ajatusta, että Jeshua käveli vetten päällä.
Kapernaum on nyt raunioina, -
mutta on ihanaa käydä siellä ja muistella, kuinka Hän kävi siellä.
Genesaret on inspiroiva.
Näillä rannoilla tapahtui iso osa Jeshuan elämästä ja työstä.
Se on inspiroinut Charlotten runoutta.
Istun tässä vastapäätä Genesaretia, joka on aivan ikkunani edessä.
Näkymä on todella kaunis. Muutin tänne ja ostin tämän kodin.
Olen kiitollinen, että Jumala toi minut tänne.
Lausun kirjoittamani runon.
Sinun maasi, oi Israel, on sydämeeni kaiverrettu
Sinun vetesi ja jokesi silmissäni kimmeltävät
Loputtomalla rakkaudella on revitty sieluni
Rukouksissa, jotka taivaan ääriin yltävät
Sen myriardeihin tähtiin sinä valosi sirottelit
Ne loistavat palavasti matkojen päässä kotoa
Käyden sotia, joita he eivät voi voittaa he huutavat tätä maata omakseen
Te Golanin vuoret, vartioikaa Luvattua Maata
Korkeuksistanne katselette tytär Israelin järveä
Kun pahoja tekoja suunnitellaan aavikon hiekalla
Puolustakaa tätä jalokiveä, Galilean maata
Tiberias on siitä mielenkiintoinen paikka, -
että Rooman aikana täällä asui paljon hellenisoituneita juutalaisia.
Jeshua ja opetuslapset eivät oleskelleet täällä kovin paljon.
Kiehtovaa on, että Jerusalemin temppelin tuhon jälkeen -
Tiberiaasta tuli tärkeä juutalaisuuden oppimisen ja ymmärryksen kaupunki.
Kun muutin Galileaan Tiberiaan kaupunkiin, -
en tiennyt, että Raamattu kirjoitettiin täällä.
Kaupungilla on erityinen historia.
Olen kirjoittanut siitä runon "Tiberias ― Aleppon kruunu".
Tiberiaan kaupunki sylissä kukkuloiden, -
jotka katselevat kimmeltävää järveä
Masoreettien pyhä kaupunki, sinun muurisi huutavat
Kertovat tarinaa entisaikain historiasta
Öin ja päivin, oli hellettä tai hyistä, he istuivat maassa
Huolellisesti kirjoittaen tekstit heprealaisten
Aleppon koodeksi on heidän uskollinen työnsä
Hepreaksi 'keter', kruunu
Oppineet masoriitit omistautuivat Jumalan Sanan ylösmerkitsemiselle
Noudattaen vuosisatoja perinteitä
Niin heprealaista Raamattua voitiin lukea, laulaa ja kuulla
Kairosta Syyriaan sen maine levisi kauas ja laajalle
Sitä säilytettiin Aleppon vanhassa synagogassa Elian luolassa
Metallikirstussa kuusi vuosisataa näkemättä päivänvaloa
Ristiretkeläisten varastama, juutalaisten lunastama
Monet mielivät pergamentteja itselleen
Kirjoitettuna Pyhässä maassa ne kulkivat kädestä käteen
kunnes haShem armossaan toi ne kotiin
Raamatun vanhin kopio kirjoitettiin
Täällä Tiberiaassa Genesaretin rannoilla
Nyt Aleppon kruunu on Jerusalemissa
Jumalan Sana, valo loistava koko maailmalle nähdä
Hieno päivä Genesaretinjärvellä.
Tänään tapaamme Daniel Carmelin Toivo-veneellä.
Se on ylistys- ja palvontavene. Veneitä on kaksi.
Toinen on nimeltään Usko.
Lähdemme Toivolla, sillä tänään saat toivoa.
Daniel näyttää, miten täällä kalastettiin tuhansia vuosia sitten, -
ja vielä Jeshuankin aikaan.
Hei, Daniel! Mitä kuuluu? - Shalom, Barry! Kiva nähdä.
Tänään opetat meille kalastusta.
Se on hyvä juttu, sillä en ole paras kalamies.
Täällä on hyvä opetella. - Minä opetan.
Lähdetään järvelle.
Tällä hetkellä Kinneret, Genesaretinjärvi, on melko tyyni.
Aina välillä puhkeaa myrskyjä.
Se tuo mieleeni, miten kalastajat Genesaretilla kalastivat.
Daniel näyttää meille, miten he kalastivat, -
miten me voimme kalastaa ja miten sinä voit kalastaa. Aloitetaan!
Barry, pyydystämme nyt lounaasi.
Tässähän tulee nälkä.
Kerron verkosta muutaman sanan, -
ennen kuin heitämme sen ja kalastamme lounaasi.
Tämä on heittoverkko.
Muun muassa tällä tavalla opetuslapsetkin kalastivat.
Ero on materiaaleissa. Tämä on nailonista ja lyijypaulasta.
2 000 vuotta sitten käytettiin villaa tai puuvillaa ja kivipaulaa.
Tämä verkko on matalaa vettä varten.
Verkon pitää painua pohjaan asti.
Tässä on liian syvää. Se ei mene pohjalle.
Sinun pitää rukoilla.
Haluamme ainakin viisi leipää ja kaksi kalaa. Ainakin.
Onko valmista? No niin.
Verkko leviää.
Se painuu pohjaan. Jos verkossa on kaloja, ne yrittävät uida pois.
Ne jäävät verkkoon kiinni suomuista.
On toisenlainenkin heittoverkko, -
jossa verkon pohja suljetaan heittonarusta vetämällä.
Se kerää kaikki kalat, mutta me haluamme vain suomullisia.
Varmaan tiedät, miksi.
Kosher! - Niin. Kolmas Mooseksen kirja 11.
Sen mukaan kalat joilla ei ole suomuja, ovat epäpuhtaita.
Genesaretissa on paljon monneja.
Niillä ei ole suomuja. Niitä ei pyydystetä ruoaksi.
Ne kasvavat kuin hait.
Jos minä saan monnin, -
ympärileikkaan, käännytän ja syön sen.
Katsotaan, saammeko lounaaksi mitään.
Tältä puolelta ei tullut kalaa. Pitää kokeilla oikea puoli.
Ehdottomasti! Missä on uskosi? Tämä vene on Toivo. Tarvitaan uskoa.
Joh. 21:ssä Jeshua käski heittää verkot veneen oikealle puolelle.
Montako kalaa he saivat? Sataviisikymmentäkolme.
Siinä on luku 153.
Katsotaan, saammeko 153 kalaa.
Onko valmista?
Täällä puhuttiin Jeshuan aikaan kolmea kieltä, -
kreikkaa, arameaa ja hepreaa.
Suurin osa juutalaisista puhui joko hepreaa tai arameaa.
Ne ovat aika lähellä toisiaan.
Kaikki juutalaiset osasivat hepreaa, sillä he rukoilivat hepreaksi.
Hepreassa jokaisella kirjaimella on numeerinen arvo.
Kun luku 153 muutetaan kirjaimiksi, -
saadaan sanat "Minä olen Jumala", "ani Elohim".
Mitä se olisi heprealaisin kirjaimin?
Ne ovat alef, nun, jud, "ani".
"Elohim": alef, lamed, vav, he, jud, mem.
Ihmeellistä!
Kun luvut lasketaan yhteen, tulokseksi saadaan 153.
Kun opetuslapset heittivät verkon -
ja saivat kalasaaliin, se oli sanoma taivaasta.
Hän kertoi, kuka Hän on.
Haluan nähdä Barryn saavan kalaa.
Pujota kätesi tänne, ettet kadota verkkoa.
Etkä sinä kadota minua.
Katson kyllä perääsi.
Laitan verkon valmiiksi ja annan sinulle. - Selvä.
Ota tällä kädellä kiinni. Juuri noin.
Pidä tällä kädellä kiinni tästä.
Ota vähän enemmän.
Heitä oikein kovaa.
Päästä tästä irti viimeisenä.
Laskenko hepreaksi kolmeen? - Laske vain. Mutta heitä kovaa.
Echad, shtaim, shalosh.
Näen kuplia. Siellä voi olla tuhansia kaloja.
Kaloihin liittyy eräs mielenkiintoinen juttu.
Ajattelin joskus, että Jeshua ja opetuslapset -
söivät täällä Kinneretillä pikkukaloja, kenties sardiineja.
Mutta sinulla on tietoa hopearahasta kalan suussa.
Miten kolikko mahtuisi sardiinin suuhun?
Täällä oli silloin tilapiaa. Sitä kutsutaan täällä pietarinkalaksi.
Miksi? Koska kun Jeshua käski Pietarin onkia kalan -
ja Pietari sai kalan, jolla oli kolikko suussa, se oli varmasti tilapia.
Miksi? Koska tilapianaaras pitää muniaan suussaan.
Ne ovat siellä hyvässä suojassa.
Kun se ei ole kutenut, -
se pitää suussaan esimerkiksi kiviä. Kolikkokin kelpaa..
Siksi sen suussa oli kolikko.
Se oli siis tilapia eikä sardiini. Sardiinin suuhun ei mahdu kolikkoa.
Se siis oli tilapiarouvan tutti. - Aivan. Tilapiatutti.
Daniel tietää Genesaretinjärven kaloista kaiken.
Emme saaneet kalaa, mutta sain ohjata veneen takaisin rantaan.
Päästä minut hetkeksi ruoriin.
Halusin myös toisen kalastajan näkökulman.
Ido Granot tuntee historialliset veneet.
Täällä on jotain hyvin erityistä, -
jota esitellään turisteille kaikkialta maailmasta -
mutta myös paikallisille.
Olemme rakentaneet veneen.
Se on kopio antiikin ajan veneestä, -
joka löytyi Genesaretinjärven pohjasta vuonna 1986.
Veneen ikä oli 2 000 vuotta.
Se on meille hyvin arvokas.
Se on säilynyt toisen temppelin ajalta -
ja myös Jeesuksen ajalta.
Eli tämän veneen tai näiden veneiden esikuva on Ginosarissa, eikö niin?
Sen ovat nähneet tuhannet.
Juuri niin. Alkuperäinen vene on esillä Ginosarissa Jigal Allonin museossa.
Sillä on museossa oma osasto.
Alkuperäinen vene oli säiliössä erityisliuoksessa ainakin 15 vuotta.
Vasta sitten se voitiin tuoda kosketuksiin ilman kanssa.
Se on ollut esillä vuodesta 2000 tai 2001 -
sellaisena kuin se silloin oli.
Me saimme piirustukset, -
jotka veneen mudasta kaivaneet olivat laatineet.
Olemme rakentaneet piirustusten mukaan kaksi venettä, -
nykyajan materiaaleista tietysti. Silloin oli eri materiaalit.
Mutta veneen muoto on tarkalleen sama.
Veneiden nimi on "Kalastaja". Mistä puusta ne on tehty?
Setristä ja männystä pääasiassa.
Muita materiaaleja ovat mm. ruostumaton teräs ja vaneri.
Veneet ovat moderneja. Ne on valmistettu lujitemuovista -
ja päällystetty setrillä, mitä oli alkuperäisessäkin.
Viittaako mikään siihen, että veneissä olisi ollut purjeet?
Hylystä ei löytynyt maston jalustaa.
Mutta kenties maston jalkana käytettiin silloin kiveä.
Ehkä veneessä oli maston jalusta, -
mutta sitä ei löytynyt kaivauksissa. Ei tiedetä.
Kymmenettuhannet turistit, kristityt, juutalaiset ja muut, -
haluavat varmastikin nähdä veneet. Miten teihin saa yhteyden?
Tulkaa vain paikan päälle Lidoon.
Meille voi soittaa tai lähettää sähköpostia.
Voitte varata meiltä venematkan noilla veneillä.
Se on ilmeisesti vähän kuin bar mitsva -vene.
Mukaan mahtuu kolmetoista plus kapteeni.
Aivan. Vene kantaa vain neljätoista ihmistä. Sillä pärjää.
Se taitaa olla kiikkerämpi kuin isot laivat.
Saa aidon tuntuman, millaista se oli.
Vene käyttäytyy niin kuin 2 000 vuotta sitten täällä kulkeneet veneet.
Veneellä on hyvä kelluvuus ja erityinen runko.
Sen kyydissä on erilaista kuin moderneissa veneissä.
Mainitsit, että Ginosarissa on niin kutsuttu Jeesus-vene.
Se löytyi, kun järven pinta laski.
Nyt Genesaretin pinta on kuulemma korkeimmillaan vuosikymmeniin.
Vesi oli näin korkealla viimeksi lähes 30 vuotta sitten.
Meillä on ollut peräkkäin kaksi hyvää talvea.
Näin hyviä talvia ei ole ollut miesmuistiin.
Jos mietitään vielä venettä, -
kristityt yhdistävät sen Jeshuan, Jeesuksen, ja opetuslasten aikaan.
Miksi se on tärkeä juutalaisille?
Koska alkuperäinen vene on toisen temppelin ajoilta.
Miten usein näkee jäänteitä tai kopioita toisen temppelin ajalta?
Jos siltä ajalta olisi löydetty sotavaunut -
ja niistä olisi tehty jäljennös, -
se valottaisi hienolla tavalla sitä aikaa kauan sitten.
Kiitos, Ido. Mitä ikinä maailmalla tapahtuukin, Israel on turismipaikka.
Olen nyt Pagoda-ravintolassa Genesaretin rannalla.
Pagoda on yhteydessä Decks-ravintolaan.
Täällä käy vuosittain kymmeniätuhansia turisteja -
ja kristittyjä vierailijoita.
Täältä saa kiinalaista ja aasialaista ruokaa, grilliruokaa tai kalaa.
Minä olen tietysti tilannut kalaa, -
jota täällä Genesaretinjärvellä kutsutaan pietarinkalaksi.
Vuorossa on osio, jossa minä syön.
Olen ollut kiltti poika. Olen liikkunut ja laihtunut, jotta voin syödä.
Leipä ja kala -elämys.
Mahtavaa.
Leipää ja kalaa.
Jeesus ruokki viisituhatta ihmistä kahdella kalalla ja viidellä leivällä.
Voitteko uskoa? "Viisi leipää ja kaksi kalaa" -elämys.
Jeesus-, Jeshua-elämys.
Kaksi kalaa, viisi leipää yhdessä.
Se tarjoillaan tietysti suosikkiemme, hummuksen ja tahinin, kanssa.
Päällä on kikherneitä, za'ataria ja oliiviöljyä.
Tämä on elämys! Tulkaa kaikki käymään täällä -
ryhmienne kanssa kaikkialta maailmasta.
Tiedän, että olette odottaneet kärsivällisesti.
Tulette Israeliin taas ensi vuonna. Loistavaa!
Aloitetaan mahtavalla hummus- ja tahinilautasella.
Tämä on suosikkini.
Katsokaa näitä ranskalaisia!
Täällä on ehkä Israelin parhaat ranskalaiset. Uskokaa pois.
Niitä voi dipata tahiniin.
Täydellisesti maustettu.
Minulta kysytään joskus: -
"Barry, oletko vegetaristi?"
Vastaan, että olen fleksitaristi.
Syön kalaa ja syön lihaa, vähemmän kuin ennen.
Mutta ranskalaisia rakastan.
Dipataan.
Sitten suosikkijuomani, -
minttua ja sitruunaa.
Kokeilkaa tätä Pagodassa ja Decksissä. Tämä on parasta.
Se viilentää. Ei sisällä alkoholia.
Ihanan viilentävää Galilean helteessä.
Aterian kruunaa...
Tässä ovat Jack ja Jill.
Kaksi kalaa. Yksi minulle ja yksi sinulle.
RAKKAUTTA ENSISILMÄYKSELLÄ VAI ENSIHAUKKAUKSELLA?
Heippa, kalat!
Jos osaat syödä pietarinkalan, se on ihme.
Ennen kuin lähdemme, sanon rehellisen totuuden.
Tule Pagoda-ravintolaan syömään aasialaista -
tai pietarinkalaa, joka muistuttaa Jeesuksesta -
ja jota opetuslapset mahdollisesti söivät.
Muuten jäät paitsi. Kannustan teitä kaikkia, -
kun tulette Israeliin, käykää täällä Decksissä ja Pagodassa.
Kokeilkaa tätä ihmeateriaa, Jeesuksen ihmeen ateriaa.
Pietarinkalaa, herkullista leipää, -
hummusta ja oliiviöljyä -
sekä ranskalaisia, joista kaikki pitävät.
Nähdään täällä Tiberiaassa Genesaretilla!
Ystäväni Barry ja Batya ovat perustaneet Israeliin avustusjärjestön,-
joka auttaa köyhiä, orpoja ja leskiä.
Tahdon lausua nyt heidän työstään kertovan runon.
Runon nimi on "Rakkaus ja kuolema".
Rakkaudessa ja kuolemassa olen osani esittänyt
Kolmen kesken loputon tanssi, yksi sielu, yksi ruumis ja yksi mieli
Henki kohoten, polte virraten
Kohtaamaan suurta tuntematonta
Elämä on vain tanssi kuolon kanssa ja kun täältä erkanemme -
kuka tietää, minne päätyy itse kunkin sielu, ruumis ja mieli
Toiset kaatuvat ojiin täynnä verta unohdetussa slummissa
Jossa taistellaan vapauden puolesta jotta saisi rauhan ja sovun
Ruokaa syödäkseen, vaatimattoman pedin, kenties katon pään päälle
Jotta voisi vain selviytyä
Yksi tuskainen rukous: pysyä elossa
Toiset makaavat mahtavissa haudoissa
Ruumiit syötettynä hopealusikoilla
Ei ole väliä, missä makaamme, alla temppelin vaiko alla taivaan
Ratkaisevaa on, missä seisomme
Meillä on voima käsissämme
Muuttaa maailma, valita paikkamme jäseninä ihmissuvun
Nähdä jokaisessa kasvossa veljemme
Jakaa omaamme kanssa toistemme
Rakastaa lähimmäistä kuin itseämme, antaa elämää, aikaa ja vaurautta
Niille, jolla ei ole jaettavaksi aikaa, vaurautta tai rakkautta
Murtuneet, surevat
Monet suut ruokittavana
Sinne yksin Jumalan armosta menen
Rukoukseni on tämä ennen kuin kuolen
Antaa sielulle mahdollisuus elää
Annettavana minulla on vain rakkaus
Suomennos: Marianne Tenetz